钦定古今图书集成/明伦汇编/官常典/第578卷 > 黄珂
## 钦定古今图书集成/明伦汇编/官常典/第578卷 > 黄珂

按《明外史》本传：“珂字鸣玉，遂宁人，成化二十年进士。
授龙阳知县，治行闻，擢御史，出按贵州。金达长官何
碖谋不轨，计擒之，改设流官。贼妇米鲁乱，奏劾巡抚
钱钺、总兵官焦俊等，皆得罪。改按畿辅，历山西按察
使。正德四年，擢右佥都御史，巡抚延绥。河套亦不剌
数扰边，珂偕总兵官马昂督军战木瓜山，大败之。六”
年复寇边，珂檄副总兵王勋等七将分据要害夹击，
复大败之。六年赐玺书、银币。安化王《寘𫔍》反，传檄四
方，用“讨刘瑾”为名。他镇畏瑾，不敢以闻。珂封上其檄，
因陈便宜八事，而急令总兵官侯勋、参将时源等分
兵扼河东，贼遂不敢出。入为户部右侍郎，总督仓场。
河南用兵，出理军饷，主客兵十馀万追奔转战，迁止
无常。珂随方转输，军兴无乏。录功，增俸一级。改刑部，
进左侍郎。已，改佐兵部。宁王宸濠谋复护卫，珂执议
独坚。九年擢南京右都御史。寻就拜工部尚书。以年
至乞休归。卒。赠太子少保，谥“𥳑肃。”